
ДЕСЕТО ОБЩИНСКО СЪСТЕЗАНИЕ
ПО ИНФОРМАЦИОННИ ТЕХНОЛОГИИ
гр. Плевен, 15 май 2018 г.

ОРГАНИЗАТОР:
СУ „Иван Вазов” – гр. Плевен
РЕГЛАМЕНТ
1. Общи положения
Това състезание се организира от СУ „Иван Вазов”, с любезното съдействие на Община Плевен и е посветено на Празника на града. 
Състезанието се провежда за десети път. В него могат да участват ученици от III, ІV, V, VI и VII клас.
График за провеждане на състезанието:

09.00 – 10.30 ч. практическа работа на учениците от Първа група

11.00 – 12.30 ч. практическа работа на учениците от Втора група

Забележка: Групите ще бъдат уточнени при записването на учениците.

13.00 – 16.00 ч.  проверка и оценяване 

17.00 ч. – обявяване на класирането в сайта на СУ „Иван Вазов”, а денят на награждаването ще бъде уточнен допълнително.


Наградите са индивидуални от Іво до ІІІто място за съответната възрастова група.


Таксата за правоучастие е 8 /осем/ лева. 


Срок за внасяне нa сумите – 8, 9, 10.05.2018 г.
Таксите и списъците на участниците по класове се внасят в СУ„Иван Вазов” – Плевен, ул. „Иван Вазов” № 46 в стая 310 от 8.00 до 16.00 часа на 8, 9, 10.05.2018 г.
2. Критерии за оценяване
Практическа задача за III, IV, V, VI и VII  клас с общ брой точки - 200
· III клас 
Paint, MS Word
В деня на състезанието на всеки участник ще бъде предоставена папка с базов текстов файл. В тази папка ще има и файл с указания. Изпълнението на практическата задача изисква работа с две приложения – Paint и MS Word.
Задачата е да се оформи обява посветена на Световният ден на книгата и свързаната с него инициатива „Пусни книга на свобода“. Учениците трябва да форматират текста от базовия файл, след което да нарисуват картинка, свързана с тази тема (например книжка или любим литературен герой) и да я вмъкнат в обявата. 

· ІV клас
Paint, MS Word
В деня на състезанието на всеки участник ще бъде предоставена папка съдържаща базов текстов файл  – откъс от книгата „Малкият принц“ от Антоан дьо Сент Екзюпери и изображения. В тази папка ще има и файл с указания. Изпълнението на практическите задачи изисква работа с две приложения – MS Word и Paint.
Първата задача е да се форматира текста от базовия файл и да  се вмъкнат изображенията по зададените указания. Втората задача е да се нарисува картинка, свързана с тази тема и да се вмъкне във файла.
· V клас
MS Paint  
Учениците от V клас ще работят по темата „Зоопарк“. В деня на състезанието на участниците ще бъдат предоставени указания със задължителни елементи, които трябва да бъдат включени в творбата. Оставяме оформлението и допълнително нарисуваните елементи на детското въображение. В рисунката трябва да се включи и текст по избор.
· VI клас
MS Power Point
Темата на презентацията е „Пролетни празници и обичаи ”.

В деня на състезанието всеки участник ще има право да използва галерия от изображения и текстова информация изготвена от организаторите. Учениците ще трябва да създадат подходящ графичен обект, съдържащ елементи от групата Shapes, който може да се използва за декорация в слайдовете.

Състезателите ще имат и осигурен достъп до Интернет. Не се допуска използването на готова презентация.
· VII клас
MS Excel
Учениците ще работят върху задача за създаване и форматиране на електронна таблица, сортиране на данните, използване на формули и вградени функции. Ще създават и оформят диаграми. В деня на състезанието на всеки ще бъде предоставена папка с начална база на задачата и инструкции за нейното решение.
Забележка: В компютърните зали са инсталирани Windows 7 и Office 2010.

